बाङाइ बेसेननि एजेन्टआ नुजाफैयैयाव जोबथारनायाव आफादाव नुजाथिनाय गामिनि जौसे बाजिसो नखरफोरा बिजय चन्द्र बसुमतारीनि बाङाइ बेसेननि लाइसेन्सखौ बोखारनाय, बिनि बदल गुबुन सुबुंनो बाङाइ बेसेननि एजेन्टनि लाइसेन्स होनायनि अनगायै बिजयनि सायाव होनाय अजदफोरनि सायाव नायबिजिरनानै नांगौबादि सास्थि होनो हाथाव बिथांखि आजावनानै बिथांखिफोरखौ तामुलपुर महकुमागिरि, बागसा जिला फुड एण्ड सिभिल साफ्लायनि मावख’गिरि लोगोसे बागसा जिल्ला बेंगिरिनोबो दैथाय हरनायनि सायाव थिरांथा लायो। मैयानि आफादाव नुजाथिनाय गामिनि गोबां सुबुंफोरा खौरांगिरिनि सिगाङाव बुंथिनाय बादिब्ला बाङाइ बेसेननि एजेन्टआ थांनाय हराव नखर-नखर थांनानै मैयानि आफादाव नुजाथिनायनिफ्राय गोजानाव थानो हुमखि होबोदोंमोन। लोगोसे बिनि हेंथायै जेबो अजद गैया होननानै बुंनो मुंसाय होनो नारसिनदोंमोन।